laion/Wikipedia-Exotic huggingface dataset:
סימון תומאס

סימון תומאס (באנגלית: Simon Thomas; נולד ב-26 בינואר 1973) הוא מגיש טלוויזיה בריטי, שהתפרסם כמנחה תוכניות ילדים ותוכניות ספורט. סימון תומאס נולד בנוריץ' ועבר עם משפחתו בין מספר ערים בנורפוק. לאחר סיום בית הספר הוא למד באוניברסיטת בירמינגהאם וסיים אותה עם תואר בהיסטוריה. לאחר מספר ניסיונות ב-8 בינואר 1999 הוא התקבל לתוכנית ילדים Blue Peter של ה-BBC. בתקופת הגשת התוכנית הוא פעמיים השתתף במרתון לונדון, טיפס על קילימנג'רו ומון בלאן וביצע 40 קפיצות עם מצנח ביחד עם אנשי חיל האוויר המלכותי. במהלך ביקורה של מכלת אליזבת באולפני התוכנית תואמס העניק לה אות כבוד וציין שמעתה היא יכולה לבקר במצודת לונדון חופשי ללא הגבלה. בינואר 2005 הוא הודיע על רצונו לעזוב את התוכנית ובאפריל אותה שנה הוחלף על ידי גתין ג'ונס. לאחר BBC תואמס נקלט ב-Sky Sports והחל להנחות שידורי כדורגל. תקופה ארוכה הוא היה מנחה של שידורי משחקי הליגה הראשונה של הפוטבול ליג. החל משנת 2016 הוא היה המנחה הראשי של שידורי פרמייר ליג בערוץ. הוא הגיש את השידורים לצד גריים סונס, ג'יימי רדנאפ ותיירי הנרי. בשנת 2017 בעקבות פטירת אשתו שנפטרה שלושה ימים בלבד לאחר שהובחנה כחולת סרטן, תומאס עזב את Sky Sports. הוא כתב ספר בו הוא תיאר את הרגשותיו לאחר שינוי מהותי של חייו. בשנת 2019 סימון תומאס הצטלם בסדרת טלוויזיה This Morning. סימון תומאס מתגורר עם משפחתו ברדינג. ביולי 2021 הוא התחתן בפעם השנייה. בשנת 2017 אשתו נפטרה, כשלושה ימים לאחר שהובחנה כחולה במחלת הסרטן. ביולי 2021 הוא התחתן בפעם השנייה, ומתגורר ברדינג. מדיה וקבצים בנושא סימון תומאס בוויקישיתוף סימון תומאס, במסד הנתונים הקולנועיים IMDb (באנגלית) תיאור חייו של סימון תומאס https://www.northnorfolknews.co.uk/news/simon-thomas-marries-derrina-jebb-norwich-cathedral-wedding-8117196 https://www.northnorfolknews.co.uk/news/simon-thomas-marries-derrina-jebb-norwich-cathedral-wedding-8117196
שלמה נרינסקי

שלמה נרינסקי (1885–1960) היה צלם ישראלי, יליד האימפריה הרוסית. נרינסקי, בן זאב נראני, נולד בכפר אבאין (אבאיאן), רוסיה, בשנת 1885. בילדותו למד ציור במוסקבה. בשנת 1904 נסע לפריז, צרפת. בשנת 1905, בדרכו חזרה לרוסיה, שהה בברלין, גרמניה, שם למד צילום. בשנת 1906 בקירוב עלה לארץ ישראל והתיישב בירושלים. שם, פתח את "פוטוגרפיה אחדות" ביחד עם יעקב חוטימסקי. בתקופת מלחמת העולם הראשונה הוגלה למצרים. שם עסק בצילום בתחילה באלכסנדריה ואחר כך בקהיר. בשנת 1932 התיישב בפריז, שם פתח סטודיו לצילום. בתקופת מלחמת העולם השנייה נכלא במחנות המעצר בדרנסי ובסן דני. בשנת 1944 שוחרר במסגרת חילופי שבויים. עם שובו לארץ ישראל השתקע בקיבוץ עין חרוד. בשנות ה-50 עבר להתגורר בחיפה. עיקר פרסומו של נרינסקי היה בתחום הצילום. הוא תיעד את מראות ירושלים וארץ-הקודש שיצאו בשנת 1918 ו-1921 כגלויות בהוצאת האחים ג'מאל. בנוסף, עסק בציור, עליו חתם בשם "נראני". נרינסקי נפטר ב-8 בפברואר 1960 ונקבר בבית העלמין חוף הכרמל. מדיה וקבצים בנושא שלמה נרינסקי בוויקישיתוף שלמה נרינסקי, באתר מרכז המידע לאמנות ישראלית, מוזיאון ישראל שלמה נרינסקי (נראני) באתר GRAVEZ שלמה נרינסקי באתר GRAVEZ ערך זה הוא קצרמר בנושא ישראלים ובנושא אמנות. אתם מוזמנים לתרום לוויקיפדיה ולהרחיב אותו.
טל השילוני

טל השילוני (נולדה באוקטובר 1957 בתל אביב) היא עורכת מוזיקה ושדרנית רדיו ישראלית. טל השילוני נולדה בגבעתיים לאילנה וגד, אחות בכורה לסיגל ולסוציולוגית יעל השילוני-דולב, והחלה את דרכה בקול ישראל בגיל 19. יחד עם איש הרדיו יואב גינאי, השילוני הקימה את תחנת הרדיו 88FM ושימשה כעורכת המוזיקה הראשית ומנהלת התוכניות ב-14 שנות קיומה הראשונות. בנוסף, הגישה וערכה את תוכניות אחר הצהריים "נעים בכביש", ששודרה מדי יום בין שלוש לארבע, ואת התוכנית "טל השילוני מארחת ב-88FM", בה בכל יום חמישי אירחה אמנים מתחומי היצירה השונים, שבחרו בעצמם את המוזיקה שתושמע בתוכנית. התוכנית "נעים בכביש", שעלתה לשידור לראשונה בשנת 1995, עם הקמתה של 88FM, הפכה לאחת מהתוכניות המזוהות ביותר עם התחנה, ושודרה ברצף מדי יום במשך יותר משני עשורים עד עד יומה האחרון של 88FM. לאחר סגירת 88FM ערכה והגישה השילוני את התוכנית "נעים בערב עם טל השילוני" בכאן 88. בדצמבר 2018, אחרי 23 שנים, עזבה השילוני את התחנה ועברה לערוך ולהגיש את התוכנית "נעים בכביש" בכאן תרבות, המשודרת בין הימים א' עד ה'. תוכניתיה מאופיינות במוזיקה ייחודית אשר לרוב אינה מושמעת בתחנות רדיו ישראליות, ובעריכה מוזיקלית המקשרת בין ז'אנרים שונים. השילוני שימשה גם כעורכת ומגישת מוזיקה בתוכניות אחרות של קול ישראל, בהן הכל דיבורים ברשת ב'. הייתה חברת הוועדה האמנותית של פסטיבל "ג'אז תל אביב", ובשנת 2012 שימשה כמנהלת אומנותית של פסטיבל "מוזיקה בעיר הלבנה". בעבר עסקה טל השילוני בקריינות ובעריכת פסי-קול לסרטים ולהצגות. מדיה וקבצים בנושא טל השילוני בוויקישיתוף טל גורדון, נעים בכביש, ריאיון עם טל השילוני, באתר הבמה, 30 בינואר 2007 עמוד הפייסבוק של טל השילוני 'נעים בכביש' של טל השילוני חוזרת לכאן תרבות, באתר אייס, 4 בדצמבר 2018 https://www.facebook.com/talhashiloni.naim ערך זה הוא קצרמר בנושא מוזיקה ובנושא ישראלים. אתם מוזמנים לתרום לוויקיפדיה ולהרחיב אותו.
עונת 2015/2016 ביורופקאפ

עונת 2015/2016 ביורופקאפ היא עונת הבכורה של המפעל השני בחשיבותו של תחרויות פיב"א אירופה לקבוצות כדורסל, אחרי ליגת האלופות, אם היא כי נחשבת לרביעית בחשיבותה ביבשת אחרי היורוליג והיורוקאפ. העונה נפתחה ב-21 באוקטובר 2015 והסתיימה ב-1 במאי 2016. התחרות החליפה את היורוצ'לנג' במטרה לתפוס את מקומו של היורוקאפ (שאורגן על ידי יורוליג בסקטבול), כתחרות השנייה בחשיבותה באירופה. בעונה הרגילה השתתפו 56 קבוצות מחולקות ל-14 בתים של ארבע קבוצות. בשלב 32 האחרונות, הקבוצות הראשונה והשנייה בכל בית מהעונה הסדירה, ועוד 4 הסגניות הטובות ביותר, משחקות בבתים של ארבע קבוצות. אחרי שמינית הגמר משוחק רבע הגמר, ולאחריו הפיינל פור. המועד האחרון להרשמה לתחרות היה ב-30 ביולי. הקבוצות הוכרזו רשמית ב-3 באוגוסט. בסוגריים: המיקום של הקבוצה בליגה המקומית בעונה שעברה. הגרלת הבתים נערכה ב-4 באוגוסט 2015 במינכן, גרמניה. המיקומים הוכנו על בסיס השתתפות ותוצאות המועדונים בתחרויות האירופיות בעונות הקודמות וכן דירוג המועדונים בליגות המקומיות שלהם בעונה שעברה. העונה הסדירה נערכה בין 21 באוקטובר ל-2 בדצמבר 2015. שתי הקבוצות הראשונות בכל בית וארבע הקבוצות הטובות ביותר במקום השלישי מכל הבתים (שתי קבוצות מכל חטיבה) עלו לשמינית הגמר. אם קבוצות באותו בית סיימו עם אותו מספר נקודות בתום העונה הסדירה, שוברי שוויון יוחלו בסדר הבא: מאזן ראש בראש. הפרש נקודות ראש בראש. הפרש נקודות במהלך העונה הסדירה. נקודות שנצברו במהלך העונה הסדירה. סכום כמות הנקודות שהושגו והנקודות שספגו בכל משחק עונה רגילה. שלב 32 האחרונות נערך בין 16 בדצמבר 2015 ל-3 בפברואר 2016. שתי הקבוצות המובילות בכל בית עלו לשמינית הגמר. אם קבוצות באותו בית סיימו עם אותו מספר נקודות בתום העונה הסדירה, שוברי שוויון יוחלו בסדר הבא: מאזן ראש בראש. הפרש נקודות ראש בראש. הפרש נקודות במהלך שלב 32 האחרונות. נקודות שנצברו במהלך שלב 32 האחרונות. סכום כמות הנקודות שהושגו והנקודות שספגו בכל משחק בשלב 32 האחרונות. משחק 1 נערך ב-17 בפברואר, משחק 2 ב-24 בפברואר ומשחק 3, במידת הצורך, ב-2 במרץ. המנצחת בכל סדרה העפילה לרבע הגמר, בעוד שמונה הקבוצות האחרות הודחו. משחק 1 נערך ב-16 במרץ, משחק 2 שוחק ב-23 במרץ ומשחק 3 שוחק, במידת הצורך, ב-30 במרץ. לקבוצות עם מאזן טוב יותר בשמינית הגמר היה יתרון הביתיות. המנצחת בכל סדרה העפילה לפיינל פור, בעוד שארבע הקבוצות האחרות הודחו. ב-6 באפריל 2016, הוכרזה העיר לה קוליסי בשאלון-סור-סון, צרפת כמקום הפיינל פור. חצאי הגמר התקיימו ב-29 באפריל 2016, והגמר והמשחק על המקום השלישי התקיימו ב-1 במאי. עונת 2015/2016 ביורוליג עונת 2015/2016 ביורוקאפ "FIBA Europe Board pushes ahead with attractive club competitions model". FIBA Europe. 30 ביוני 2015. {{cite web}}: (עזרה) "56 clubs confirmed for new FIBA European Club Competition". FIBA Europe. 3 באוגוסט 2015. {{cite web}}: (עזרה) פיב"א אירופה הודיעה שהמועדון הרומני טימישוארה ויתר על השתתפותו במפעל ובמקומו ישחקו הליוס סאנס בליגה השנייה הקבוצה נוצרה בתחילת העונה על ידי התאחדות הכדורסל האירית במיוחד בשביל הטורניר "Elan Chalon To Host FIBA Europe Cup Final Four". FIBA Europe Cup. 2016-04-07. נבדק ב-2016-04-07. Varese – Fraport Skyliners FIBA Europe Cup Twitter
Why?

Why? היא להקת היפ הופ אלטרנטיבי ואינדי רוק אמריקאית. הלהקה נוסדה בשנת 2004 על ידי הראפר והזמר יוני וולף שהשתמש בשם "Why?" כשם במה מאז 1997. מעבר לוולף, שמשמש כסולן ורב-נגן, בלהקה חברים גם הרב-נגנים דאג מקדיארמיד ומאט מלדון, ונגן כלי ההקשה ג'וזיה וולף, שהוא אחיו של יוני וולף. הלהקה שחררה מאז הוקמה שישה אלבומי אולפן, נוסף על מספר מיני-אלבומים, אלבומי דמו ואלבומי הופעה. אלבום הבכורה של הלהקה, Elephant Eyelash, שיצא בשנת 2005, הגיע שנתיים לאחר שחרור אלבום הסולו האחרון של יוני וולף תחת שם הבמה "Why?". לאחר אלבום הבכורה שלהם, הם שחררו גם את האלבומים Alopecia, שיצא ב-2008, Eskimo Snow, שיצא ב-2009, Mumps, Etc. שיצא ב-2012, Moh Lhean, שיצא ב-2017 וAOKOHIO שיצא ב-2019. בשנת 2004, יוני וולף קיבץ את אחיו הבוגר ג'וזיה, את דאג מקדיארמיד ואת מאט מלדון ויחד הם הקימו את Why?. במקביל לכך, הפסיק וולף להשתמש בשם 'why?' כשם במה פרסונלי. Why? שחררו את אלבום הבכורה שלהם, שנקרא Elephant Eyelash, בשנת 2005. סגנונו המוזיקלי של האלבום שונה באופן משמעותי מהסגנון שבו השתמש וולף בפרויקט הסולו האחרון שלו תחת שם הבמה "Why?", אלבום בשם Oaklandazulasylum שיצא ב-2003. ביחס לElephant Eyelash ,Oaklandazulasylum נוטה יותר למצלול המזוהה עם להקות אינדי רוק. בשנת 2005 הלהקה הייתה בסיבוב הופעות לקידום אלבומם, וב-2006 מאט מלדון עזב את הלהקה בשל מעבר דירה. ב-2008 הצטרף ללהקה הבסיסט אוסטין בראון. אלבומם השני, Alopecia, שוחרר בשנת 2008 וזכה לביקורות חיוביות ביותר. ב-2009 שחררה הלהקה את האלבום Eskimo Snow, אשר שיריו הוקלטו במהלך העבודה על Alopecia. יוני וולף תיאר את השירים ב-Eskimo Snow כ"הכי פחות היפ-הופיים מבין כל מה שהייתי מעורב בו". ב-27 ביוני 2012 הודיעה הלהקה שב-13 באוגוסט הם ישחררו מיני-אלבום בשם Sod in the Seed. לצד הודעה זו פרסמה הלהקה את שיר הנושא של מיני-אלבום זה, אשר היה קצבי יותר משיריו של אלבומם הקודם והכיל קטעי ראפ. אלבומם הרביעי Mumps, Etc שוחרר ב-9 באוקטובר 2012. ב-2013 הלהקה שחררה מיני-אלבום בשם Golden Tickets. Golden Tickets תואר כ"אוסף של 'שירי נושא' מותאמים אישית בשביל שבעה מעריצי Why? ספציפיים ולגביהם. במשך מספר חודשים, יוני וג'וזיה עקבו ברשת בחשאי אחרי המעריצים הללו כדי ליצור מחוות מוזיקליות שישובצו באלבום". אלבום הלהקה החמישי, Moh Lhean, שוחרר ב-3 במארס 2017. יוני וולף (2004-כיום) – שירה מובילה, קלידים, סינתיסייזר, פסנתר, סאמפלים, תכנות, גיטרה בס, כלי הקשה. דאג מקדיארמיד (2004-כיום) – קלידים, סינתיסייזר, פסנתר, גיטרה, גיטרה באס, קולות רקע. מאט מלדון (2004–2006, 2014-כיום) – גיטרה, גיטרה בס, קלידים, סינתיסייזר, קולות רקע. גוז'יה וולף (2004-כיום) – תופים, כלי הקשה, קלידים, סינתיסייזר, סאמפלים, קולות רקע. אתר האינטרנט הרשמי של Why? (באנגלית) מדיה וקבצים בנושא Why? בוויקישיתוף Why?, ברשת החברתית פייסבוק Why?, ברשת החברתית אקס (טוויטר) Why?, באתר סאונדקלאוד (באנגלית) Why?, באתר Last.fm (באנגלית) Why?, באתר AllMusic (באנגלית) Why?, באתר MusicBrainz (באנגלית) Why?, באתר דיזר Why?, באתר Discogs (באנגלית) Why?, באתר Songkick (באנגלית) Why?, באתר בנדקמפ Why?, באתר בילבורד (באנגלית)
ליובן גוצב

ליובן סטויאנוב גוצב (בבולגרית: Любен Стоянов Гоцев ‏; 3 במרץ 1930, סופיה, ממלכת בולגריה – 7 באוקטובר 2020, סופיה, בולגריה) היה גנרל בוועדה לביטחון המדינה, פוליטיקאי ודיפלומט בולגרי, מראשי מנגנון המפלגה הקומוניסטית של בולגריה ויורשתה המפלגה הסוציאליסטית, אשר ב-1990 כיהן לתקופה קצרה כשר החוץ בממשלתו של אנדריי לוקאנוב. ליובן גוצב נולד בסופיה למשפחת בעלי מלאכה זעירה שעסקה בייצור אוכפים. ב-1948 סיים בית ספר תיכון בסופיה, הצטרף לחוגי הנוער של המפלגה הקומוניסטית, וב-1952 התקבל רשמית כחבר במפלגה. בהמשך, רכש השכלה אקדמית במכון הממלכתי ליחסים בינלאומיים של מוסקבה. מאוחר יותר, כיהן כמזכיר בשגרירות בולגריה בלונדון, וביוני 1961 גויס לוועדה לביטחון המדינה. גוצב נשלח למשך שנה לברית המועצות להכשרה בבית הספר של הק.ג.ב. במסגרת עבודתו צורף למשלחות בולגריה לאו"ם, ארצות הברית, קנדה ומדינות מערב אירופה. בין 1982–1989 כיהן כסגן שר החוץ, ובין 1989 - 1990 כסגן שר הפנים הבולגרי. הוא כיהן כחבר האספה הלאומית הבולגרית ולתקופה קצרה כיהן כשר החוץ של בולגריה בממשלתו של אנדריי לוקאנוב. ב-1991 כיהן כשגריר בולגריה בהולנד. ב-1992 פרש מן החיים הפוליטיים ולמשך מספר שנים ניהל עסקים במגזר הפרטי. גוצב היה נשוי ואב לשתי בנות, וסב לארבעה נכדים. הלך לעולמו בסופיה ב-2020 והוא בן 90 שנים. The file of Lyuben Gotsev: From a remnant after September 9, 1944 and a draftsman to a spy without recruitment, educated in the KGB, באתר desebg.com (בבולגרית) מנהיגי בולגריה, באתר zarate.eu (באנגלית).
לוקאס סלינאס

לוקאס ספינולה סלינאס (בפורטוגזית: Lucas Spinola Salinas; נולד ב-14 באוקטובר 1995 בסורוקאבה שבברזיל) הוא כדורגלן ברזילאי המשחק בעמדת הקשר ההתקפי בקבוצת מועדון ספורט אשדוד מליגת העל הישראלית. סלינאס החל את הקריירה המקצועית שלו במספר קבוצות מהליגות הנמוכות בברזיל ובפורטוגל. ב-11 בפברואר 2020 חתם סלינאס על חוזה לשתי עונות וחצי בלוקומוטיב פלובדיב מליגת העל הבולגרית. הוא ערך 59 הופעות ליגה במדי המועדון, בהן הבקיע חמישה שערים, וכן זכה עם המועדון בגביע הבולגרי ובסופר קאפ הבולגרי. ב-27 ביוני 2022 חתם על חוזה לעונה אחת במועדון ספורט אשדוד מליגת העל הישראלית. לוקומוטיב פלובדיב הגביע הבולגרי (1): 2019/2020 הסופר קאפ הבולגרי (1): 2020 לוקאס סלינאס, באתר Transfermarkt לוקאס סלינאס, באתר Soccerway לוקאס סלינאס, באתר FootballDatabase.eu Локомотив (Пловдив) подписа с Лукас Салинас באתר topsport, ‏ 11 בפברואר 2020 (בבולגרית) הדר יעקבי, ‏הקשר ההתקפי סלינאס חתם באשדוד לעונה, באתר ערוץ הספורט, 27 ביוני 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקאס סלינאס".
סרגיי קובליוב

סרגיי אלכסנדרוביץ' קובליוב (ברוסית: Сергей Александрович Ковалёв; נולד ב-2 באפריל 1983) הוא מתאגרף רוסי מקצועי המתחרה בקטגוריית משקל קל כבד ובינוני כבד. קובליוב הוא אלוף העולם במשקל קל כבד לפי WBA סופר (2016-2014), WBO ,(2016-2014) IBF. מתאגרף השנה לשנת 2014 לפי מגזין "רינג", WBO, ספורטס אילוסטרייטד, USA Today. היה ממוקם במקום השני בדירוג פאונד תמורת פאונד לפי מגזין רינג (בנובמבר 2015 - 19 בנובמבר 2016, 22 במרץ 2017 - 17 ביוני 2017). הרוסי הראשון והיחיד, שהוכר כמתאגרף השנה על פי המגזין "רינג" (אנ'). מוביל דירוג המתאגרפים הטובים ביותר במשקל קל כבד לפי מגזין רינג (2016-2015). מדיה וקבצים בנושא סרגיי קובליוב בוויקישיתוף סרגיי קובליוב, ברשת החברתית פייסבוק סרגיי קובליוב, ברשת החברתית אקס (טוויטר) סרגיי קובליוב, ברשת החברתית אינסטגרם סרגיי קובליוב, ברשת החברתית VK סרגיי קובליוב, באתר BoxRec Sergey Kovalev named THE RING Fighter of the Year, The Ring, ‏2015-02-11
Más

"Más" הוא סינגל של ריקי מרטין, המשמש כסינגל השני מתוך אלבום האולפן התשיעי שלו, Música + Alma + Sexo. השיר יצא, על ידי חברת התקליטים קולומביה רקורדס, ב-5 באפריל 2011. נכון ליוני 2022, השיר הושמע למעלה מ-17 מיליון פעמים בספוטיפיי. בביקורת שנתן העיתון ניו יורק פוסט נכתב כי: "הריגוש של השיר הזה הוא בלחן הפופ הלטיני הבהיר: 'Más', שבו מרטין מנסה ללכוד את רחובות תחילת שנות ה-90 של הארלם הספרדית". ג'ואי גררה, מ-Houston Chronicle (אנ'), שיבח את השיר באומרו: "Más הוא הומאז' לאמנים מורעבים (DJ מחתרתי, דוגמנית צעירה) שמתנגן כמו עדכון קולי ללהיטי העבר 'The Cup of Life' ו-'Livin'la Vida Loca'". גרייס בסטידס, מ-Latina (אנ'), כתבה כי: "'Más' הוא שיר דאנס בהרגשה טובה על ניצול כל מה שיש לחיים להציע מבלי לדאוג למה שאחרים אומרים. מטרתו לזעזע אותנו כמו שעשה עם 'The Cup of Life' ב-1999." ג'ון פארלס, מהניו יורק טיימס, אמר כי: "ביטי דיסקו קופצניים ומחדשים, כמו אלה שהניעו להיטים של ליידי גאגא ובלאק אייד פיז, מניעים את 'Más', שיר על אנשים עם חלומות מגיעים. לעיר הגדולה". ליילה קובו, מהמגזין בילבורד, אמרה כי: "'Más' היא הזמנה לרקוד עם מילים המעודדות את המאזינים לחגוג את הלילה". הווידאו קליפ של השיר, שצולם במרץ 2011 ובוים על ידי סימון ברנד (אנ'), יצא בערוץ היוטיוב של ריקי מרטין ב-29 באפריל 2011. נכון ליוני 2022, הווידאו קליפ נצפה למעלה מ-14 מיליון פעמים. מידע על היצירה "Más" באתר מיוזיק בריינז מידע על הסינגל "Más" באתר מיוזיק בריינז סרטון השיר "Más" באתר יוטיוב Más. Retrieved March 26, 2011. Nuevo sencillo (אורכב 27.11.2020 בארכיון Wayback Machine). Retrieved March 26, 2011. Ricky Martin estrena "Más" el segundo sencillo de su ultimo disco (אורכב 16.07.2011 בארכיון Wayback Machine). Retrieved February 28, 2011. Sencillo "Más" de Ricky Martin llega a la radio (אורכב 05.03.2011 בארכיון Wayback Machine). Retrieved February 28, 2011. Más, 2011-11-15, ארכיון מ-2022-06-27, נבדק ב-2022-06-27 "New CDS from Ricky Martin, Rod Stewart, George Michael". New York Post. 2 בפברואר 2011. ארכיון מ-2012-10-22. נבדק ב-19 באפריל 2011. {{cite news}}: (עזרה) Guerra, Joey (3 בפברואר 2011). "'M+A+S' Martin, less maudlin". Houston Chronicle. ארכיון מ-2011-06-28. נבדק ב-19 באפריל 2011. {{cite web}}: (עזרה) Bastidas, Grace (3 בפברואר 2011). "Review: Ricky Martin Gives Us Musica + Alma + Sexo". Latina. ארכיון מ-2011-02-04. נבדק ב-19 באפריל 2011. {{cite web}}: (עזרה) Pareles, Jon (3 בפברואר 2011). "Critics' Choice: New Cds Ricky Martin, Now as Himself". The New York Times. ארכיון מ-2017-09-05. נבדק ב-19 באפריל 2011. {{cite news}}: (עזרה) Cobo, Leila (3 בפברואר 2011). "Ricky Martin, "Musica + Alma + Sexo"". Billboard. ארכיון מ-2015-09-25. נבדק ב-19 באפריל 2011. {{cite journal}}: (עזרה) "New Music Video "Más" - Premieres Thursday, April 28". Ricky Martin's Official Website. Sony Music Entertainment, Columbia. אורכב מ-המקור ב-30 באפריל 2011. נבדק ב-28 באפריל 2011. {{cite web}}: (עזרה) "New Videoclip "Más"". Ricky Martin's Official Website. Sony Music Entertainment, Columbia. ארכיון מ-2011-07-27. נבדק ב-28 באפריל 2011. {{cite web}}: (עזרה) Ricky Martin - Mas [OFFICIAL VIDEO], נבדק ב-2022-06-27
ציסטה

צִיסְטָה (באנגלית: Cyst; על פי האקדמיה ללשון העברית, כִּיסְתָה) היא שק סגור בעל קרום חריג (אבנורמלי) שעלול להימצא בכל איבר או רקמה בגוף. לעיתים נראית הציסטה כמו מוגלה. הציסטה מלאה בחומר נוזלי או מוצק למחצה. בדרך כלל הציסטות אינן מסוכנות, אך לעיתים יש להן השפעות שליליות סביב האזור הנגוע, עם השפעות התלויות באיבר: ציסטות בריאה - עשויות להתנקז שם ולהפריע לנשימה ולגרום לבעיות רבות. ציסטות בשק האשכים - עלולות להיגרם כתוצאה משתן אשר בורח מן השופכה, תופעה שעלולה להופיע כתוצאה מפציעה באזור זה. במקרה זה ניתן להוציא את הציסטה על ידי ניתוח. ציסטות בכליות - נפוצות באופן חריג בקרב עולי תימן. ציסטות זעירות בשחלה - קיימות אצל עד 25% מהנשים, אצל חלקן כסימפטום של תסמונת השחלות הפוליציסטיות. ציסטות עשויות להיווצר כתוצאה מבעיה בעובר במהלך היריון או כתוצאה מזיהום, אולם לעיתים הן עשויות לצמוח באופן ספונטני. ציסטה חלבית היא קשריר מתחת לפני העור המכיל חומר לבן-צהוב המורכב מחלב (בלועזית סֶבּוּם) ושרידי עור. הקשריר בדרך כלל שפיר ואינו מזיק. גם במקרה זה הטיפול הוא ניתוחי. ציסטה חלבית עשויה להיווצר בתקופת ההתבגרות, בה הגוף מפריש שומן רב. השומן עלול לסתום נקודות ניקוז חשובות וכתוצאה מכך יתנקזו שומנים ויצרו ציסטה. פרונקל ציסטה שחלתית ציסטת ברטולין ציסטה בשד כיסת גנגליון ציסטה נרתיקית מדיה וקבצים בנושא ציסטה בוויקישיתוף ציסטה, באתר אנציקלופדיה בריטניקה (באנגלית) כִּיסְתָה במילון רפואת שיניים [רפואה] (תשנ"א), באתר האקדמיה ללשון העברית על-פי לקסיקון כרטא לבריאות המשפחה
C7osure (You Like)

"C7osure (You Like)" הוא שיר של הראפר והזמר האמריקאי, ליל נאז X. השיר מופיע במיני-אלבום הראשון שלו, 7. השיר נכתב על ידי ליל נאז X, אלן ריטר, בוי-1דה, אימרן עבאס, ין סוויט ותומאס קסלר, והופק על ידי בוי-1דה, אלן ריטר, Abaz ו-X-Plosive. נכון לאפריל 2024, השיר הושמע למעלה מ-69 מיליון פעמים בספוטיפיי. בשיר, ליל נאז X אומר למעריציו שהוא מתכנן לעולם לא להיות לו תוכנית מוצקה. דזייר תומפסון, מ-Vibe (אנ'), אמרה כי המסר של השיר הוא "לדחוף קדימה, למרות הפחדים ממה שיש בצד השני". ב-30 ביוני 2019 צייץ ליל נאז X בטוויטר כי המילים של השיר מדברות על הנטייה המינית שלו, וכן יצא מהארון באותו ציוץ. קרייג ג'נקינס, מהמגזין ניו יורק, מתאר את השיר כ-"ג'אם דיסקו אופטימי מבטיח". ג'נקינס מתאר את השיר, יחד עם השיר "Panini", כ-"שירי אהבה קליטים ונוצצים". סרטון השיר "C7osure (You Like)" באתר יוטיוב C7osure (You Like), 2019-06-21, ארכיון מ-2022-06-27, נבדק ב-2022-06-27 Ch, Devin (22 ביוני 2019). "Lil Nas X Finds "C7osure (You Like)" In The Most Unexpected Way". HotNewHipHop. ארכיון מ-2019-07-08. נבדק ב-3 ביולי 2019. {{cite web}}: (עזרה) Thompson, Desire (1 ביולי 2019). "Lil Nas X Comes Out As Gay, Earns Platinum Plaque For "Old Town Road"". Vibe (באנגלית). ארכיון מ-2019-07-03. נבדק ב-3 ביולי 2019. {{cite web}}: (עזרה) Krakow, Morgan (1 ביולי 2019). "Lil Nas X came out of the closet on the last day of Pride Month. He let his lyrics tell the story". Washington Post. ארכיון מ-2019-07-03. נבדק ב-3 ביולי 2019. {{cite news}}: (עזרה) "'I Made It Obvious': Lil Nas X Opens Up About His Sexuality In New Song On Last Day Of Pride Month". Essence (באנגלית אמריקאית). 1 ביולי 2019. ארכיון מ-2019-07-03. נבדק ב-3 ביולי 2019. {{cite web}}: (עזרה) Jacobs, Julia (1 ביולי 2019). "Lil Nas X Comes Out on Last Day of Pride Month". The New York Times (באנגלית אמריקאית). ISSN 0362-4331. ארכיון מ-2019-07-01. נבדק ב-3 ביולי 2019. {{cite news}}: (עזרה) Jenkins, Craig (21 ביוני 2019). "Lil Nas X's Post-'Old Town Road' EP Is a Mess". Vulture. ארכיון מ-2019-07-15. נבדק ב-3 ביולי 2019. {{cite web}}: (עזרה)
Viva Duets

Viva Duets (בעברית: דואטים חיים) הוא אלבום האולפן ה-56 של זמר הג'אז האמריקאי טוני בנט. את האלבום הוציאה ב-22 באוקטובר 2012 חברות התקליטים קולומביה רקורדס ו-MGM רקורדס. האלבום מושר באנגלית, בספרדית ובפורטוגזית, וכולל דואטים של בנט עם זמרים לטיניים. מידע על האלבום Viva Duets באתר MusicBrainz האלבום Viva Duets באתר Discogs "Viva Duets". Allmusic. Rovi Corporation. נבדק ב-24 באוקטובר 2012. {{cite web}}: (עזרה) Rothman, Lily (23 באוקטובר 2012). "Viva Tony Bennett: The Singer on His New Duets Album, Taking Lady Gaga's Call and His Dream Collaborator". Time. נבדק ב-23 באוקטובר 2012. {{cite journal}}: (עזרה)
מגדל הטלוויזיה של באקו

מגדל הטלוויזיה של באקו (באזרית: eleviziya Qülləsi) הוא מגדל תקשורת שנבנה ב-1996 בבאקו שבאזרבייג'ן. המגדל מתנשא לגובה של 310 מטר, וזהו המבנה הגבוה ביותר באזרבייג'ן ובניין הבטון הגבוה ביותר בקווקז. המגדל הפך לאחד מציוני הדרך הבולטים של באקו. עבודות הבנייה של המגדל החלו בשנת 1979, ועל פי תוכנית הבנייה של הפרויקט, היו אמורות להסתיים בשנת 1985. לאחר חזרתו של היידר אלייב לשלטון בשנת 1993, נמשכה בניית המגדל, ובשנת 1996 הן הסתיימו. מסעדה בקומה ה-62 של המגדל נפתחה בשנת 2008. מדי פעם, התאורה של מגדל הטלוויזיה משתנה לסידורים ספציפיים וייחודיים לאירועים מיוחדים. כמה אירועים שנתיים גורמים למגדל להיות מואר במיוחד. כמו חלקים מתחלפים של המגדל היו מוארים בכחול, אדום וירוק כמו בדגל אזרבייג'ן המסורתי בחגיגות יום עצמאות של המדינה. רשימת המגדלים הגבוהים בעולם מדיה וקבצים בנושא מגדל הטלוויזיה של באקו בוויקישיתוף Азербайджанское телевидение в 70-е годы XX века, www.jurnal.org Ильхам Алиев осмотрел комплекс телебашни производственного объединения Телерадио Минсвязи и информационных технологий - Фотосессия, Day.Az, ‏20 ביוני 2009 (ברוסית) ערך זה הוא קצרמר בנושא גורדי שחקים ובנושא אזרבייג'ן. אתם מוזמנים לתרום לוויקיפדיה ולהרחיב אותו.
לנסינט סידיבה

לנסינט סידיבה (בצרפתית: Lancinet Sidibe; נולד ב-1 בינואר 1997 בקאנקאן שבגינאה) הוא כדורגלן גינאי המשחק בעמדת הקשר האחורי בקבוצת סקציה נס ציונה מליגת העל הישראלית. סידיבה שיחק בקבוצות לוזי, בסלידיה לז'ה, פלמורטרי, טאוטה דורס, קיי אף טירנה ודינמו טירנה מאלבניה במסגרת ליגת העל האלבנית והליגה האלבנית השנייה. עם קיי אף טירנה זכה באליפות אלבניה לעונת 2019/2020. כמו כן שיחק בארמיס ארדיפו מליגת העל הקפריסאית. ב-27 ביוני 2022 חתם סידיבה על חוזה לעונה אחת בסקציה נס ציונה, העולה החדשה לליגת העל הישראלית. קיי אף טירנה אליפות אלבניה (1): 2019/2020 לנסינט סידיבה, באתר Transfermarkt לנסינט סידיבה, באתר Soccerway לנסינט סידיבה, באתר WorldFootball.net לנסינט סידיבה, באתר FootballDatabase.eu הדר יעקבי, ‏הקשר ההתקפי סלינאס חתם באשדוד לעונה, באתר ערוץ הספורט, 27 ביוני 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לנסינט סידיבה".